钦定古今图书集成/明伦汇编/氏族典/第159卷 > 《廖用贤尚友录》 > 韩侈 韩辰
## 钦定古今图书集成/明伦汇编/氏族典/第159卷 > 《廖用贤尚友录》 > 韩侈 韩辰

按《战国策》：韩相公仲使韩侈之秦，请攻魏。秦王说之，
韩侈在唐。公仲死，韩侈谓秦王曰：“魏之使者谓后相
韩辰曰：‘公必为魏罪韩侈’。韩辰曰：‘不可。秦王仕之，又
与约事。使者曰：‘秦之仕韩侈也，以重公仲也。今公仲
死，韩侈之秦，秦必弗入，又奚为挟之以恨魏王乎？韩
辰患之，将听之矣。今王不召韩侈，韩侈且伏于山中
矣’’。”秦王曰：“何意寡人如是之权也？”令安伏召韩侈而
仕之。